《次韵严文炳暂别归吴门》
宋代·陈造

白驹絷维之，君乃再岁住。
政如何蓧翁，鸡黍止季路。
得句推敲余，每肯向予吐。
平生识丁字，颇亦指佳处。
只今妙著述，讵云工训故。
东陆方播和，南云遽回顾。
似闻汉诸公，交口河东赋。
挽袖不转头，欻作翩鸿去。
郡舍虽旧约，侯门有晚遇。
可忘酒招携，况识棋胜负。
老景乐事稀，春意骏足骛。
无令归骖前，怒风鏖花絮。

作者简介：陈造（1133年～1203年）字唐卿，高邮（今属江苏）人。生于宋高宗绍兴三年，孝宗淳熙二年（1175年）进士，以词赋闻名艺苑，撰《芹宫讲古》，阐明经义，人称“淮南夫子”。范成大见其诗文谓“使遇欧、苏，盛名当不在少游下。”尤袤、罗点得其骚词、杂著，爱之手不释卷。郑兴裔荐其“问学闳深，艺文优赡”。调太平州繁昌尉，改平江府教授，寻知明州定海县，通判房州权知州事。房州秩满，为浙西路安抚司参议，改淮南西路安抚司参议。自以转辗州县幕僚，无补於世，置江湖乃宜，遂自号江湖长翁。宁宗嘉泰三年卒，年七十一。